ไฟแนนซ์ทูเดย์
โดย...ต้นหลิว
17 มิ.ย. 2558

โดย...ต้นหลิว
...ยุคสมัยใหม่ข้อมูลข่าวสารไวเกินคาดบนโซเชียลเน็ตเวิร์ก แต่หลายครั้งก็ถูกใช้เป็นเครื่องมือแพร่ข่าวลือชั้นดี แม้แต่ “ดร.ก้อ” วิรไท สันติประภพ 1 ใน 2 แคนดิเดตที่ล่าสุดได้เข้าไปชิงดำผู้ว่า ธปท. ก็เจอไลน์ลูกโซ่โจมตีว่าเข้าไปเป็นบอร์ดการบินไทยและมีส่วนทำให้บริษัทเสียหาย แต่ใครๆ ก็รู้ว่า ดร.ก้อ เป็นคนเก่งที่ทำงานเพื่อบ้านเมือง ยิ่งเรื่องคนเสียผลประโยชน์มาโจมตีแบบนี้ หลายคนเลยพร้อมใจกันช่วยแก้ไขความเข้าใจผิดแทนให้
...ส่วนรายนี้ อมรเทพ จาวะลา ผู้อำนวยการสำนักวิจัย ซีไอเอ็มบี ไทย ถึงตัวไปพักร้อนไกลถึงแดนจิงโจ้ แต่ก็ยังมีบทความเรื่องดอกเบี้ยนโยบายออกมา จน ธปท.ต้องเรียกไปให้ข้อเสนอเรื่องดอกเบี้ยด้วยตัวเองถึงวังบางขุนพรหม